TEGH ร่วมงาน Opportunity Day ปักหมุดรายได้โต 10%
TEGH ร่วมงาน Opportunity Day นำเสนอข้อมูลภาพรวมธุรกิจในปี 66 ปักหมุดรายได้โต 10%
TEGH ร่วมงาน Opportunity Day นำเสนอข้อมูลภาพรวมธุรกิจในปี 66 ปักหมุดรายได้โต 10%
16 มี.ค. 2566

นางสาวสินีนุช โกกนุทาภรณ์ กรรมการผู้จัดการ และนายวงศ์กฤษณ์ เจียมศรีพงษ์ ประธานเจ้าหน้าที่บริหาร ด้านกลยุทธ์องค์กร บริษัท ไทยอีสเทิร์น กรุ๊ป โฮลดิ้งส์  จำกัด (มหาชน) หรือ TEGH ถ่ายภาพร่วมกัน ภายหลังนำเสนอข้อมูลในงาน บริษัทจดทะเบียนพบผู้ลงทุน หรือ Opportunity Day ประจำปี 2565  ระบุว่า ความคืบหน้าโครงการขยายกำลังการผลิตก๊าซชีวภาพ ระยะที่ 1 ในสายธุรกิจพลังงานทดแทนฯ จะสามารถเดินเครื่องเชิงพาณิชย์ (COD) ได้ในไตรมาส 2/66 ทำให้ความสามารถรับบริหารจัดการกากอินทรีย์เพิ่มเป็น 720,000 ตันต่อปี และมีกำลังการผลิตก๊าซชีวภาพเพิ่มเป็น 34 ล้านลูกบาศก์เมตรต่อปี ส่วนสายธุรกิจปาล์มน้ำมันได้ปรับปรุงเครื่องจักรให้พร้อมรองรับช่วงผลผลิตปาล์มสูงไว้แล้ว และสายธุรกิจยางพาราก็เตรียมขยายกำลังการผลิตยางแท่งต่อเนื่อง โดยตั้งเป้ารายได้ปีนี้เติบโตกว่า 10% จากปีก่อน  ซึ่งงานดังกล่าวจัดขึ้นเมื่อเร็วๆ นี้